

ԱՄՓՈՓԱԹԵՐԹ 
«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ 

	1․ Կադաստրի կոմիտե (կարծիք)
	23 հունիսի 2026թ.

	
	Գրություն N ՍԹ/13014-2026

	Ի պատասխան Կադաստրի կոմիտե հասցեագրված Ձեր 2026 թվականի հունիսի 16-ի N 1/17.1/5226-2026 գրության՝ հայտնում ենք, որ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ առաջարկություններ չունենք:
	Ընդունվել է ի գիտություն։


	2․ Տարածքային կառավարման և ենթակառուցվածքների նախարարություն (կարծիք)
	24 հունիսի 2026թ.

	
	Գրություն N ԴԽ//24284-26

	«Անշարժ գույքի հետ վերցնելու և ամրացնելու մասին» ՀՀ կառավարության որոշման նախագծի նախաբանում առաջարկում ենք վկայակոչել նաև «Կառավարչական իրավահարաբերությունների կարգավորման մասին» օրենքի 9-րդ հոդվածի 5-րդ մասը:
	Ընդունվել է։
Կատարվել է համապատասխան լրացում։


	3․  Ֆինանսների նախարարություն (կարծիք)
	25 հունիսի 2026թ.

	
	Գրություն N 1/9-2/16936-2026

	ՀՀ շրջակա միջավայրի նախարարության 16.06.2026թ. N 1/17.1/5226-2026 գրությամբ ներկայացված «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ Սյունիքի մարզ, Սիսիան համայնք, Սիսիան քաղաք, Գ. Նժդեհի փողոց 2 շենք, 2 տարածք հասցեում գտնվող 10,485.5 հազ. դրամ շուկայական արժեքին մոտարկված կադաստրային արժեքով, 165քմ մակերեսով տարածքը հետ վերցնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեից և ամրացնել ՀՀ շրջակա միջավայրի նախարարության էկոպարեկային ծառայությանը (այսուհետ՝ Ծառայություն)՝ Ծառայության ՀՀ Սյունիքի մարզային վարչության Սիսիանի տեղամասի տեղակայման և աշխատակիցների համար անհրաժեշտ աշխատանքային պայմաններ ստեղծելու նպատակով:
Այս կապակցությամբ, չնայած հիմնավորմամբ նշվել է, որ Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում, այնուամենայնիվ առաջարկում ենք Նախագծի հիմնավորման շրջանակներում բացահայտել տրամադրվող գույքի հետագա պահպանման և վերանորոգման ծախսերի (եթե այդպիսիք առկա են) չափի ու ֆինանսավորման աղբյուրների վերաբերյալ տեղեկատվությունը՝ պետական բյուջեի ծախսերի վրա հնարավոր ազդեցությունը գնահատելու նպատակով:
Ելնելով վերոգրյալից հայտնում ենք, որ նախագծի վերաբերյալ դիրքորոշում հնարավոր է ներկայացնել պահանջող տեղեկատվության առկայության դեպքում: 
	Ընդունվել է։
ՀՀ Սյունիքի մարզ, Սիսիան համայնք, Սիսիան քաղաք, Գ. Նժդեհի փողոց 2 շենք, 2 տարածք հասցեում գտնվող 165քմ մակերեսով տարածքում անհրաժեշտ ընթացիկ վերանորոգման աշխատանքները կիրականացվեն Էկոպարեկային ծառայությանը հատկացված տնտեսված միջոցներից: 



